钦定古今图书集成/方舆汇编/职方典/第1543卷 > 威宁府城池考 通志
## 钦定古今图书集成/方舆汇编/职方典/第1543卷 > 威宁府城池考 通志

本府

威宁府城池　，即乌撤卫城，明洪武十四年建，共一千八十丈二尺，垛一千五百三十。城基宽二丈，高一丈二尺，城楼四座。

皇清康熙四年增修。

外州县

平远州城池　，康熙三年，水西平设平远府，无城彝地初入《版图》，规制草创，编木为之。周围七百二十六丈，高一丈五尺。门四：东曰迎旭，西曰来爽，南曰毓秀，北曰永安。城楼四座。

黔西州城池　，旧为水西城。明洪武间，都督马晔筑，周围五里，高一丈。安氏不利其城，辄毁之，仅存其址与其四门。

皇清康熙五年重修。

大定州城池　，明崇祯九年，总兵方国安建。明季贼毁。

百三十四丈，凡四门：东曰“朝阳” ，西曰“宝城” ，南曰“来薰” ，北曰“拱宸。”

永宁县城池　，即旧永宁卫城。明洪武间，指挥杨广、宣抚禄肇筑。城西南有水东界首，二河合流，由城中绕东北，至纳谿入川江，以故分东西二城。“东城长四百四十一丈，高二丈，城基宽二丈，垛八百五个，城楼二座，水关一座。西城长六百七十丈，高一丈八尺，城基宽二丈，垛一千二百二十五个，城楼五座，水关二座。”

皇清康熙二十六年，裁“卫”改县治。

毕节县城池　，即旧毕节卫城。明洪武十六年，指挥汤昭始建排栅。三十年，羽林右卫指挥李兴、虎贲左卫指挥李隆砌砖石共七百四十一丈五尺，高二丈三尺，城基宽一丈五尺，垛一千六百四十八个，城楼六座。嘉靖七年，副使“韩士英于通泮门建月城，引河水砌井，上建串楼。” 万历六年，佥事黄谟自月城起至转角楼百馀丈，筑石堤以障河水。东南有壕。

皇清康熙二十六年，裁“卫”改县治。